***Resnični dogodek iz življenja sv. Janeza Boska (DB)*** *pripoveduje o tem,* ***kako je srečal fanta Jerneja (J)****, ki je bil na videz netalentiran, nič ni znal. Prav don Bosko mu je pokazal, da ima tudi on talent.*

**Don Bosko**: Na praznik Marijinega brezmadežnega spočetja (8.12.1841) sem si ob določeni uri oblačil sveta oblačila za obhajanje svete maše. Ko je zakristan Jožef Comotti zagledal sramežljivega fanta v kotu zakristije, ga je povabil, naj pride in mi streže pri maši.

**Jernej**: Ne znam.

**Zakristan**: Pridi, pridi, hočem, da strežeš pri maši.

**J**: Toda jaz res ne znam, nikoli nisem stregel pri maši.

**Z**: Zgaga, kaj pa potem delaš tukaj, če ne znaš streči pri maši?!

**DB**: Ko je to rekel, je vzel metlo in že je mahal po ramah ali po glavi tistega reveža. Medtem ko je začel bežati, sem naglas zavpil:

**DB**: Kaj pa delate? Zakaj ga tepete? Kaj je storil takega?

**Z**: Zakaj se mota okoli zakristije, če pa ne zna streči pri maši?

**DB**: Toda ravnali ste napak.

**Z**: Kaj pa to vas briga?

**DB**: O, pa še kako me briga. On je moj prijatelj. Pokličite ga nazaj. Moram govoriti z njim.

**Z**: Ti, tepec!

**DB**: Tedaj je tekel za njim in mu zagotavljal, da bo bolje ravnal z njim. Privedel ga je predme.

**DB**: Si že bil kdaj pri maši?

**J**: Ne.

**DB**: Pa pridi zdaj k maši. Po njej bi rad govoril s tabo o stvari, ki ti bo všeč.

**DB**: Ko sem končal sveto mašo in opravil dolžno zahvalo, sem svojega varovanca spremljal na mali kor. Z veselim obrazom in, ko sem zagotovil, naj se več ne boji tepeža, sem ga začel spraševati takole:

**DB**: Kako ti je ime, prijatelj?

**J**: Jernej Garelli.

**DB**: Od kod si?

**J**: Iz Astija.

**DB**: Oče še živi?

**J**: Ne, je že umrl.

**DB**: Pa mama?

**J**: Tudi ona je umrla.

**DB**: Koliko si star?

**J**: 16.

**DB**: Znaš brati in pisati?

**J**: Ne, nič ne znam.

**DB**: Si že bil pri prvem sv. obhajilu?

**J**: Ne še.

**DB**: Si že bil pri sv. spovedi?

**J**: Ja, ko sem bil majhen.

**DB**: A hodiš k krščanskemu nauku?

**J**: Ne upam si.

**DB**: Zakaj?

**J**: Ker so ostali fantje manjši od mene in poznajo katekizem. Velik kot sem, ne znam ničesar, zato me je sram.

**DB**: Znaš peti?

**J**: Ne.

**DB**: Znaš žvižgati? *(Takrat sem videl, kako se je fantu razlezel nasmeh na obraz.)*

**DB**: Če bi jaz imel krščanski nauk le zate, bi prišel?

**J**: Zelo rad.

**DB**: Kdaj hočeš, da začneva najin krščanski nauk?

**J**: Kadarkoli želite.

**DB**: Danes? **J**: Da.

**DB**: Takoj zdaj?

**J**: Ja, z veseljem.